VS002208
Datum: 2004-03-05T01:00:00.000+01:00
datum_sodbe_i_stopnje: 2009-11-23T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 6.200 EUR
opombe: II Ips 336/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od tožnikov znižana z 8.000 EUR na 6.200 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Opomba: Istočasno je bila dosojena tudi odškodnina za zakonca

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, na relaciji Pesnica – Dolga vas, je presegla običajne meje.

Stanje je trajalo 56 mesecev (od začetka marca 2004 do konca oktobra 2008, ko je bila zgrajena avtocesta, zaradi katere se je promet preusmeril).

Hiša v katerem živita tožnika z družino je:

    od ceste oddaljena 7 m, okna dnevne sobe in spalnice gledajo proti cesti,

    v neposredni bližini je križišče, pred katerim so posebej hrupno zavirali in speljevali tovornjaki; najhuje je bilo takrat, ko so tovornjaki prevažali žive živali.

## Kršitev drugih pravic osebnosti

6.200 EUR Kršitev pravice do zdravega življenjskega okolja.

Tožnika sta bila v spornem obdobja zaposlena v lokalu mirne narave v pritličju njune stanovanjske hiše. Zaradi hrupa se nista mogla naspati, si odpočiti, zaradi česar sta bila razdražljiva, nezbrana. Tožnik je bil zato včasih nedostojen do gostov v lokalu, tožnica pa je bila kot natakarica le prisiljeno prijazna do njih. Komunikacija v družini je bila zaradi hrupa otežena, zato so se pogovarjali s povzdignjenim glasom. Ni bilo mogoče gledati televizije in poslušati radia pri normalni jakosti. Ni se bilo mogoče zadrževati na balkonu.

---

OZ člen 179, 182